PRITARTA

Kauno rajono savivaldybės tarybos

2022 m. vasario d. sprendimu Nr. TS-

**KAUNO R.** **NEVERONIŲ LOPŠELIO DARŽELIO**

**2021 METŲ VEIKLOS ATASKAITA**

**VADOVO ŽODIS**

2021 metais Kauno r. Neveronių lopšelis – darželis bendruomenės pastangomis siekė užtikrinti šiuolaikišką, kokybišką ir inovatyvų ugdymą(si).

Gerinant ugdymo kokybę – siekta modernizuoti ir individualizuoti ugdymo turinį: analizuota ir atnaujinta individuali ikimokyklinio ugdymo programa, pravestos 3 atviros veiklos. Dalyvauta tarptautinėje konferencijoje, tarptautiniuose bei respublikiniuose konkursuose ir parodose: gabių vaikų darbeliai išsiųsti į daugiau kaip 30 kūrybiškumą skatinančių konkursų, parodų, projektų.

Ugdymo kokybę įtakoja ir ugdymo aplinkų gerinimas. 2021 rugpjūčio 12 d. Kauno rajono savivaldybės administracija ir UAB „Apdailos ekspertai“ pasirašė Kauno r. Neveronių lopšelio – darželio kapitalinio remonto rangos darbų sutartį Nr. S-891.

Užtikrinant įstaigos veiklos tęstinumą, 2021 spalio 15 d. sudarytos patalpų nuomos sutartys su UAB „Neveresta“ bei Kauno Švč. M. Marijos Rožančiaus Karalienės parapija. Tam, kad patalpos atitiktų ikimokykliniam ugdymui keliamus reikalavimus, pasirašytos trys patalpų remonto rangos sutartys su UAB „Neveresta“.

Metų pabaigoje įstaigos bendruomenė išsirinko naują įstaigos vadovą.

**MOKYKLOS METINIO VEIKLOS PLANO ĮGYVENDINIMO ANALIZĖ**

|  |  |
| --- | --- |
| Tikslai, uždaviniai | Atlikti darbai, veiklos rezultatų kiekybiniai ir kokybiniai rodikliai |
| **1. Tikslas – teikti šiuolaikišką, kokybišką ir inovatyvų ugdymą(si)** | |
| 1. Uždavinys. Modernizuoti ugdymo turinį ir kokybiškai įgyvendinti ugdymo programą. | Svariausi rezultatai ir rodikliai.  100% pedagogų analizavo ir atnaujino individualią ikimokyklinio ugdymo programą „Metų karuselė“ (2021-05-20 mokytojų tarybos protokolas Nr 2).  50% pedagogų dalyvavo nuotoliniuose mokymuose “Kompiuterinių programėlių panaudojimas kuriant ugdymo(si) turinį”, “STEAM ugdymas per technologines priemones”, “Vaizdo konferencijų įrankių naudojimas nuotoliniame ugdyme”.  30% pedagogų pravedė atviras veiklas kolegoms.  100% pedagogų kartu su ugdytiniais dalyvavo įvairiuose tarptautiniuose, respublikiniuose, rajoniniuose projektuose, konkursuose.  Visose lopšelio – darželio grupėse pedagogai taiko atnaujintą individualią ikimokyklinio ugdymo programą bei įvairius vaikų ugdymosi motyvacijos skatinimo metodus. |
| 2. Uždavinys.  Kurti modernią, saugią ir sveiką vaikų ugdymo(si) aplinką. | Svariausi rezultatai ir rodikliai.  Papildytas priemonėmis vaikų žaidimų, stebėjimų ir tyrinėjimų kambarys: įsigytos masažinės grindys – dėlionė, terapinių kamuolių rinkinys, trys konstruktorių „Korbo Mini Car“ komplektai, daugiafunkcinis veiklos stalas.  Atnaujintos 2 lauko žaidimų aikštelės.  Vykdytos vaikų lauko žaidimų visos įrangos patikros (1k/m)  Organizuota viena rajoninė ikimokyklinio ugdymo įstaigų akcija „Sportuojantis darželis. Kamuolio diena“.  Organizuoti du projektai – sveikatingumo savaitė „Augu sveikas ir laimingas“, „Velykų kiškiai 2021“.  20% pedagogų dalyvavo rajoninėje parodoje “Netradiciniai lauko žaislai (STEAM)”.  2021 rugpjūčio 12 d. Kauno rajono savivaldybės administracijos ir UAB „Apdailos ekspertai“ pasirašyta Kauno r. Neveronių lopšelio – darželio kapitalinio remonto rangos darbų sutartis Nr. S-891.  Visi lopšelio – darželio ugdytiniai turi sąlygas saugiai ir sveikai ugdytis vidaus ir lauko erdvėse. |
| **2. Tikslas – savanorystės stiprinimas, gerinant tėvų ir bendruomenės bendravimą ir bendradarbiavimą** | |
| 1.Uždavinys.  Stiprinti partnerystę su šeima, siekiant socialinės ir emocinės gerovės. | Svariausi rezultatai ir rodikliai.  Partnerystės su šeima stiprinimui skatintas tėvų ir pedagogų bendradarbiavimas: 100% tėvų supažindinti su ugdymo procesą papildyta socialinių emocinių įgūdžių lavinimo programa „Kimochis“. Programos pagrindiniai aspektai pranešimo forma patalpini įstaigos internetiniame puslapyje.  40% pedagogų dalyvavo “Socialinių emocinių įgūdžių ugdymas integruojant Kimochis programą” modulyje “Kimochis programos socialinių emocinių įgūdžių ugdymo veiklų rengimas ir vedimas”.  30% dalyvavo seminare “Socialinės ir emocinės vaiko gerovės didinimas ikimokyklinio ugdymo įstaigoje”.  Tėvai ir pedagogai patobulino turimas socialinės ir emocinės gerovės žinias, kurios įtakoja vaiko ugdymą įstaigoje bei namų aplinkoje. |
| 2.Uždavinys.  Integruoti šeimos narius į ugdomąjį procesą. | Svariausi rezultatai ir rodikliai.  Kartu su 5 ugdytinių tėvais parengtas rytmetis visai darželio bendruomenei „Žiema, žiema bėk iš kiemo“.  Keturiose grupėse tėvai pravedė edukacines veiklas „Apie bitučių gyvenimą“.  Siekiant kokybiškesnio tėvų ir vaikų bendravimo, organizuotos penkios bendros veiklos: kūrybinė darbelių paroda “Žiemos linksmybės. Sniego senių besmegenių išdaigos“, „Velykų medis“, „Stebuklinga mamos suknelė“, „Kalėdinių svajų gaudyklės“, „Piešiam rankom ir pirštukais“. Su tėvų pagalba dalyvauta keturiose respublikiniuose fotografijos konkursuose „Sustabdyk gerumo akimirką“, „Ledo gėlės ant langų“, „Arbata su Kalėdų nykštuku“, „Žodelis „AČIŪ“.  Vienos grupės ugdytiniai kartu su tėvais dalyvavo kalėdiniame Neveronių bendruomenės parengtame spektaklyje.  Tėvams dalyvaujant ugdymo procese bei įvairiose veiklose, stiprėjo pedagogų ir tėvų bendradarbiavimas, savitarpio supratimas, tėvai daugiau laiko skyrė bendravimui su vaiku namuose. Apie visas vykdytas edukacines veiklas parengti vaizdo įrašų arba fotografijų pristatymai tėvams patalpinti bendrame socialiniame tinkle. |

**ŠVIETIMO KOKYBĖS RODIKLIAI**

|  |  |  |  |  |  |
| --- | --- | --- | --- | --- | --- |
| Rodiklis | | | | | Mokykloje |
| Bendras mokinių skaičius | | | | | 113 |
| Iš jų: | | | | |  |
| Ikimokyklinio ugdymo mokiniai | | | | | 110 |
| Priešmokyklinio ugdymo mokiniai | | | | | 3 |
| Nepatenkintų prašymų skaičius (pirmu pasirinkimu) spalio 1 d. | | | | | 8 |
| Specialiųjų ugdymosi poreikių turinčių mokinių skaičius | | | | | 39 |
| Specialiųjų ugdymosi poreikių turinčių mokinių dalis (proc.) | | | | | 34% |
| Negalią turinčių mokinių dalis nuo mokinių, turinčių specialiųjų ugdymosi poreikių (išskyrus dėl išskirtinių gabumų), ugdomų integruotai mokykloje | | | | | 4 |
| Darbuotojai | | Skirtų etatų skaičius | | Užimtų etatų skaičius | Darbuotojų skaičius |
| Direktorius | | 1 | | 1 | 1 |
| Pavaduotojas ugdymui | | 0,5 | | 0,5 | 1 |
| Pavaduotojas ūkio reikalams (ūkvedys) | | 0,5 | | 0,5 | 1 |
| Ikimokyklinio ugdymo mokytojai | | 9,6 | | 9,6 | 10 |
| Priešmokyklinio ugdymo mokytojai | | - | | - | - |
| Meninio ugdymo mokytojas | | 0,5 | | 0,5 | 1 |
| Neformaliojo ugdymo mokytojas (plaukimo instruktorius) | | - | | - | - |
| Nepedagoginiai darbuotojai | |  | |  | 17 |
| Mokytojų, dirbančių pilnu (ir didesniu) etatu, dalis (proc.) | | | | | 60% |
| Aukštos kvalifikacijos mokytojų (metodininkų ir ekspertų) skaičius | | | | | 2 |
| Aukštos kvalifikacijos mokytojų (metodininkų ir ekspertų) dalis (proc.) | | | | | 20% |
| KOMENTARAS  Visi pedagoginiai ir nepedagoginiai etatai yra užimti.  Neramina faktas, kad trūkstant darbuotojų, du pedagogai dirba 1,5 etato.  Vienas darbuotojas, dirbantis grupėje, neturi pedagoginio išsilavinimo. | | | | | |
| Švietimo pagalbos specialistai | Skirtų etatų skaičius | | Užimtų etatų skaičius | | Darbuotojų skaičius |
| Logopedas | 1 | | 0,5 | | 1 |
| Specialusis pedagogas | - | | - | | - |
| Psichologas | - | | - | | - |
| Mokytojo padėjėjai spec. poreikių vaikams | 2 | | 1 | | 1 |
| KOMENTARAS  Nuo 2022 m. vasario 1 d. įstaigai skirtas dar 1 mokytojo padėjėjo etatas darbui su dviem didelius specialiuosius ugdymosi poreikius (negalia dėl įvairiapusio raidos sutrikimo) turinčiais vaikais. Darbuotojas ieškomas.  Dėl specialistų trūkumo, įstaiga turi laisvą 0,5 logopedo etato.  Kauno rajono pedagoginė psichologinė tarnyba 16 ugdytinių rekomendavo psichologo pagalbą. | | | | | |
| Mokyklos patalpų plotas, tenkantis vienam mokiniui (kv. m) | | | | | 9,5 kv. m. |
| Mokyklos mokymo lėšos (Eur) | | | | | 191800,00 |
| Mokyklos aplinkos lėšos (Eur) | | | | | 299360,10 |
| Mokymo lėšos, tenkančios vienam mokiniui (Eur) | | | | | 1743,64 |
| Aplinkos lėšos, tenkančios vienam mokiniui (Eur) | | | | | 2721,46 |
| Mokymo ir aplinkos lėšos, tenkančios vienam mokiniui (Eur) | | | | | 4465,09 |
| Specialiosios lėšos (tėvų įnašai edukacinėms erdvėms ir paramos lėšos) (Eur) | | | | | 32806,21 |
| Mokymo lėšos, panaudotos mokymo priemonėms įsigyti, tenkančios vienam mokiniui (Eur) | | | | | 34,58 |
| KOMENTARAS  Įstaigos lėšos naudotos racionaliai ir taupiai. Visi sprendimai derinti su darželio bendruomene bei darželio taryba. | | | | | |
| Vidutinis ikimokyklinio, priešmokyklinio ugdymo mokytojo darbo užmokestis (bruto, Eur) | | | | | 1217 |

**PROBLEMOS IR JŲ SPRENDIMAI**

|  |  |  |  |  |
| --- | --- | --- | --- | --- |
| Eil. Nr. | Problema | Problemai spręsti taikytos priemonės | Pasiekti teigiami pokyčiai dėl priemonių įgyvendinimo | Jeigu neišspręsta, kokių tolesnių veiksmų bus imamasi |
| 1. | Pedagogų trūkumas | Į grupę pakviestas dirbti ne pedagogas | - | Darbuotojas nuo 2022 liepos mėn. stoja mokytis į Kauno kolegijos ikimokyklinio ugdymo programą |
| 2. | Švietimo pagalbos specialistų trūkumas | Skelbimas 0,5 etato logopedo darbo vietai užimti paskelbtas Užimtumo tarnyboje bei įstaigos internetiniame puslapyje | Kandidatų neatsirado. | Kreiptasi į Vilniaus universiteto Šiaulių Akademijos Edukologijos Instituto direktorę dėl tiesioginio kontakto su studentais, kviečiant juos dirbti į įstaigą |